Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: kiadott 104/1991. (VIII. 3.) Korm. rendelet 52. §-ának (1) bekezdése szerint: az árverésen szerzett földek birtokba adása a területileg illetékes körzeti földhivatal (és nem az erdőfelügyelet)
Paragraph Index: 563

kiadott 104/1991. (VIII. 3.) Korm. rendelet 52. §-ának (1) bekezdése szerint: az árverésen szerzett földek birtokba adása a területileg illetékes körzeti földhivatal (és nem az erdőfelügyelet) hatáskörébe tartozik. A földhivatal azonban törvényben előírt kötelezettségének teljesítését elmulasztotta, a rá irányadó ügyintézési határidőt (1995. december 31.) mintegy három évvel túllépte, miáltal megsértette a jogbiztonság alkotmányos elvét, s ezen keresztül panaszosok tulajdonhoz való jogát is. Az országgyűlési biztos általános helyettese ajánlásában az előidézett visszásság megszüntetését indítványozta a körzeti földhivatalnál. A földhivatal vezetője az ajánlásban foglaltakat elfogadta, s az ajánlásnak megfelelően intézkedett az előidézett alkotmányos visszásság megszüntetésére, az árverésen megszerzett erdőművelési ingatlanok kiméretésére, azok sarokpontjainak karókkal való kitűzetésére, a földmérési munkarészek elkészítésére, az ingatlanok birtokba adására, s mindezek alapján a panaszosok tulajdonjogának az ingatlannyilvántartásba történő bevezetésére. Az ajánlás elérte célját. Az ajánlás alapján tett intézkedés a panaszt megoldotta. OBH 10369/1997. Az Alkotmány 2. § (1) bekezdésével (a jogbiztonsághoz való jog), továbbá az Alkotmány 13. § (1) bekezdésével (a tulajdonhoz való jog), valamint az Alkotmány 7. § (1) bekezdésével (nemzetközi jogi kötelezettségek és a belső jog összhangjához való jog) öszszefüggésben visszásságot okoz a törvényhozó mulasztása, amíg a Párizsi Békeszerződés megkötésével az állampolgárok tulajdonában okozott károk kárpótlásáról szóló törvényt az egyes országokkal kötött vagyonjogi megállapodásokra is tekintettel, nem alkotja meg. A panaszos az országgyűlési biztoshoz intézett beadványában sérelmezte, hogy magyar állampolgár szülei Csehszlovákiában elvett javaiért a magyar állam nem kárpótolta. Az országgyűlési biztos általános helyettese a jogbiztonság, a tulajdonhoz való jog, valamint a nemzetközi jogi kötelezettségek és a belső jog összhangjához való jog megsértésének gyanúja miatt indított az ügyben vizsgálatot. Az országgyűlési biztos általános helyettesének vizsgálata feltárta, hogy a magyar állampolgár panaszos édesapja kassai lakását a benne lévő javakkal együtt a Csehszlovák Nemzeti Tanács rendeletével zárolták, s az így elvett javaikért sem a Magyarországon elhunyt édesapa, sem a Magyarországon élő gyermeke kárpótlásban nem részesült. Az országgyűlési biztos általános helyettesének vizsgálata megállapította, hogy a Párizsban, 1947. február 10-én kelt békeszerződés becikkelyezése tárgyában elfogadott 1947. évi XVIII. törvény 29. cikkelyének 1. pontja rendelkezik arról, hogy a: „Szövetséges és Társult Hatalmak mindegyikének jogában áll lefoglalni, visszatartani, felszámolni, vagy bármi más intézkedés alá vonni mindazokat a javakat, jogokat és érdekeket, amelyek a jelen szerződés életbelépése idején saját területén vannak, és Magyarország vagy magyar állampolgárok tulajdonai ...” A törvény 29. cikk 3. pontja úgy rendelkezik, hogy: A magyar kormány kötelezi magát, hogy azokat a magyar állampolgárokat, akiknek javait e cikk értelmében elvették, és nem adták vissza, kártalanítani fogja. Csehszlovákia Szövetséges és Társult Hatalom volt, tehát a területén fellelhető javakra vonatkozik a Párizsi Békeszerződés. A panaszos szüleinek javai a szerződés életbelépésének idején Csehszlovákia területén voltak, melyet tőlük kártalanítás nélkül elvettek. Az Alkotmánybíróság 37/1996. (IX. 4.) AB határozata rögzíti, hogy az Alkotmány 7. § (1) bek. szerint a Magyar Köztársaság jogrendszere elfogadja a nemzetközi jog általánosan elismert szabályait, biztosítja továbbá a vállalt nemzetközi jogi kötelezettségek és a belső jog összhangját. A Párizsi Békeszerződés idézett 29. cikk 3. pontjában foglalt kötelezettségvállalás belső jogalkotási kötelezettséggel jár, így mindaddig, amíg a nemzetközi jogi kötelezettség és a belső jog összhangja nem valósul meg, a mulasztásban megnyilvánuló alkotmányellenesség fennáll. Annak ellenére, hogy az Alkotmánybíróság felhívta az Országgyűlést, 1997. június 30. napjáig — a különböző országokkal kötött vagyonjogi egyezményekre is figyelemmel — tegye meg a szükséges intézkedéseket a Békeszerződés hivatkozott rendelkezéseinek végrehajtására, megállapítható, hogy a nemzetközi szerződésekkel okozott károk kárpótlására vonatkozó törvény mind a mai napig nem került elfogadásra. A panaszos által elszenvedett sérelem miatt részére a kárpótlás pedig csak akkor lesz megállapítható, ha megalkotásra kerül ez a törvény. Az országgyűlési biztos általános helyettese a felhívott alkotmányos jogokkal összefüggő visszásság megszüntetését kezdeményezte ajánlásában az igazságügy-miniszternél. Ajánlásra adott válaszában — az igazságügy-miniszter megbízásából a minisztérium közigazgatási államtitkára — arról tájékoztatta az országgyűlési biztos általános helyettesét, hogy

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes